钦定古今图书集成/明伦汇编/氏族典/第290卷 > 唐坰
## 钦定古今图书集成/明伦汇编/氏族典/第290卷 > 唐坰

按《宋史王安石传》：“唐坰者，以父任得官，熙宁初，上书
云：‘青苗法不行，宜斩大臣异议如韩琦者数人’。安石
喜之，荐使对，赐进士出身，为崇文校书。上薄其人，除
知钱唐县。安石欲留之，乃令邓绾荐为御史，遂除太
子中允。数月，将用为谏官，安石疑其轻脱，将背己立
名，不除职，以本官同知谏院，非故事也。坰果怒安石”
易己，凡奏二十疏，论时事皆留中不出，乃因百官起
居日，扣陛请对，上召升殿，坰至御坐前大声宣读，凡
六十条，大略以安石专作威福，安石为之请去，阁门
纠其渎乱朝仪，贬潮州别驾，改监广州军资库。后徙
吉州酒税，卒官。